Diari Oficial de la Generalitat Valenciana


Sumari del DOGV 7736, del 08-03-2016 (2016/1496)

RESOLUCIÓ de 17 de febrer de 2016, de la Direcció General de Funció Pública, per la qual es convoca una borsa de treball temporal per al nomenament de personal funcionari interí del cos de serveis auxiliars de l'administració de Justícia de l'administració de la Generalitat, escala C2-10-01, auxiliars d'autòpsia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7736

Data del DOGV
:   08-03-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/1496


Data del document
:   17-02-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 17 de febrer de 2016, de la Direcció General de Funció Pública, per la qual es convoca una borsa de treball temporal per al nomenament de personal funcionari interí del cos de serveis auxiliars de l'administració de Justícia de l'administració de la Generalitat, escala C2-10-01, auxiliars d'autòpsia. [2016/1496]  
Considerant la necessitat de provisió temporal de llocs de treball del cos de serveis auxiliars de l'administració de justícia de l'administració de la Generalitat, auxiliars d'autòpsia, escala C2-10-01, i no havent-hi personal en borsa d'esta especialitat ni d'altres afins i atés que no és imminent la convocatòria de cap procediment selectiu per a este cos, resulta necessària la constitució d'una borsa lliure.  
  
L'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses de treball temporal per a proveir provisionalment llocs de treball de l'administració del Govern Valencià (DOCV 25.01.2006), disposa, en l'article 1, que esta té per objecte regular la constitució i el funcionament de les borses de treball per a l'exercici provisional de llocs de treball, per mitjà del nomenament de personal funcionari o per mitjà de la contractació laboral temporal, segons corresponga a la naturalesa jurídica funcionarial o laboral dels llocs que es pretenga cobrir.  
  
L'apartat dos de l'article 5 de l'esmentada orde disposa, així mateix, que les borses de treball es convocaran mitjançant una resolució de la direcció general competent en matèria de Funció Pública i que les sol·licituds d'integració seran baremades per la Comissió de Seguiment de les Borses de Treball Temporal de conformitat amb els requisits que s'establisquen en la resolució i els mèrits a què es referix l'article 10.  
  
En virtut d'això i fent ús de les facultats que té conferides esta Direcció General de Funció Pública, de conformitat amb el que establix el Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
  
Primer. Convocatòria de la borsa de treball temporal  
Convocar la constitució de la borsa de treball temporal per al nomenament de personal funcionari interí del subgrup C2, auxiliars d'autòpsia, del cos de serveis auxiliars de l'administració de justícia de l'administració de la Generalitat, escala C2-10-01, a fi que, quan les necessitats del servei ho requerisquen, puguen proveir-se provisionalment llocs de treball classificats per a la seua provisió pel dit personal de l'administració de la Generalitat, de conformitat amb el que establix l'Orde de 17 de gener de 2006, de la Conselleria de Justícia, Interior i Administracions Públiques, reguladora de l'expressada matèria.  
  
  
Segon. Personal que integra la borsa  
La borsa a què es referix el resolc anterior estarà integrada pel personal aspirant que reunisca els requisits establits en el resolc tercer i supere la prova selectiva que es convocarà a este efecte i que versarà sobre les funcions del lloc:  
- Rebre el cadàver i els seus efectes personals i preparar-lo per a l'autòpsia junt amb l'instrumental necessari.  
- Auxiliar, sota la dependència facultativa, en les tècniques d'obertura i extracció d'òrgans així com pesar, mesurar i prendre mostres.  
- Manipulació i trasllat posterior del cadàver i posada a disposició dels familiars.  
- Neteja de l'instrumental i de la taula d'autòpsies.  
El personal aspirant que estiga en actiu en llocs de treball del mateix cos C2-10, auxiliar d'autòpsia, proveïts per la Direcció General de Funció Pública, podrà integrar-se en esta borsa després del seu cessament, de conformitat amb el que disposa el punt 4 del resolc octau de la present resolució.  
Tercer. Requisits  
1. Per a ser admés a la prova específica i poder formar part de la borsa serà necessari complir els requisits següents:  
- Nacionalitat: tindre la nacionalitat espanyola o d'un estat membre de la Unió Europea o d'algun estat al qual s'aplique la llibertat de circulació de treballadors. Independentment de la seua nacionalitat, el cònjuge de les espanyoles i dels espanyols i de les persones nacionals d'altres estats membres de la Unió Europea, i quan així ho preveja el corresponent tractat, el cònjuge dels nacionals d'algun estat en què s'aplique la llibertat de circulació dels treballadors, sempre que no estiguen separats de dret.  
Així mateix i amb les mateixes condicions que els cònjuges, podran participar els descendents i els del seu cònjuge, menors de vint-i-un anys o majors de la dita edat que visquen a càrrec seu.  
- Edat: tindre 16 anys i no haver arribat a l'edat de jubilació.  
- Titulació: estar en possessió del títol de Graduat en ESO o equivalent o complides les condicions per a obtindre'l abans de la finalització del termini de presentació de sol·licituds.  
En el cas de titulacions obtingudes en l'estranger s'haurà d'estar en possessió de la credencial que acredite la seua homologació.  
- Capacitat: posseir les capacitats i aptituds físiques i psíquiques que siguen necessàries per a l'exercici de les funcions o tasques corresponents.  
- Habilitació: no haver sigut separada o separat, o haver-se revocat el seu nomenament com a personal funcionari interí, amb caràcter ferm per mitjà de procediment disciplinari de cap administració pública o òrgan constitucional o estatutari, ni estar inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas de personal laboral, no estar inhabilitat per sentència ferma o com a conseqüència d'haver sigut despedit disciplinàriament de forma procedent, per a exercir funcions semblants a les pròpies de la categoria professional a què es pretén accedir. Tractant-se de persones nacionals d'altres estats, no estar inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
  
2. Els requisits detallats en l'apartat anterior, hauran de reunir-se en el moment de finalització del termini de presentació de sol·licituds. La possessió dels requisits de titulació s'acreditarà dins del termini establit en el resolc octau, llevat que ja consten acreditats i inscrits davant de la Direcció General de Funció Pública, i en este cas bastarà al·legar-los i indicar quan i a quins efectes es va presentar la documentació justificativa. La resta de requisits exigits haurà d'acreditar-se abans del nomenament, en el termini que a este efecte es concedisca.  
3. L'orde de prelació en la formació de la borsa s'obtindrà de la suma de la puntuació obtinguda d'acord amb el barem de mèrits que s'expressa en el resolc quint. En cas d'igualtat de puntuació, primarà la puntuació obtinguda pel personal discapacitat. Si l'empat es produïx entre dos persones discapacitades, es triarà el de major percentatge de discapacitat. Si encara persistira l'empat caldrà ajustar-se a la puntuació obtinguda en cada apartat del barem començant pel primer. De persistir l'empat, es dirimirà a favor del sol·licitant de major edat.  
  
  
Quart. Prova selectiva  
La prova selectiva consistirà en un cas pràctic relacionat amb les funcions corresponents al lloc i especificades en el resolc segon. Versarà en una avaluació teòrica sobre aspectes bàsics anatòmics i una avaluació pràctica amb un cadàver que demostre la possessió d'habilitats i destreses dels participants.  
El lloc de realització de la prova serà el Servei de Patologia de l'Institut de Medicina Legal de València.  
El temps de realització de la prova serà determinat prèviament per l'òrgan tècnic de selecció.  
La prova serà valorada de 0 a 10 punts. La qualificació final serà d'apte o no apte. La qualificació d'apte s'obtindrà quan s'aconseguisca una puntuació igual o superior a 5 punts.  
  
La Comissió de Valoració que avaluarà esta prova selectiva estarà integrada per  
  
Titulars  
Presidenta: la directora de l'Institut de Medicina Legal de València: M ª Elvira Garrido-Lestache López-Belmonte  
Vocals:  
- El director de l'Institut de Medicina Legal d'Alacant: Juan José Payo Fangós  
- La cap del Servei de Patologia de Castelló: Mercedes Bermejo Pérez  
Secretari: la cap de Secció de Relacions Sindicals de la Subdirecció General de Modernització de la Justícia: Inmaculada Cortés Parra  
  
  
Suplents  
President: el director de l'Institut de Medicina Legal de Castelló: Mario Ventura Álvarez  
Vocals:  
- La cap de Secció de Laboratori de l'Institut de Medicina Legal de Castelló: Carmen Negre Muñoz  
- El cap del Servei de Patologia Institut de Medicina Legal d'Alacant: Salvador Giner Alberola  
Secretària: la subdirectora de l'Institut de Medicina Legal de València: Natividad Castillo Gimeno  
  
Quint. Barem  
1. Només es baremaran els mèrits dels aspirants que hagen superat la prova selectiva. Els mèrits al·legats pels participants hauran d'haver-se obtingut amb anterioritat a la finalització del termini de presentació de sol·licituds que s'obri amb la publicació de la present resolució.  
  
2. En el cas que el número d'aprovats siga molt superior a l'estimació de vacants que es preveja cobrir, la Comissió de Seguiment d'Ocupació Temporal podrà acordar la baremació d'aquelles persones que superen una determinada puntuació mínima en la prova selectiva, i quan les necessitats del servei ho requerisquen es podrà acordar baremar la resta de participants.  
3. Les persones aspirants seran ordenades segons la puntuació obtinguda i es prendrà en consideració els mèrits i les situacions següents:  
3.1. Experiència professional:  
- Temps de serveis prestats en llocs de treball de naturalesa funcionarial, classificats per a la seua provisió per personal del subgrup C2, auxiliars d'autòpsia, del cos de serveis auxiliars de l'administració de justícia de l'administració de la Generalitat, escala C2-10-01, les competències del qual en matèria de personal s'exercisquen per la Conselleria de Justícia, Administració Pública, Reformes Democràtiques i Llibertats Públiques, segons el que disposa l'article 9 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana: 0,35 punts per cada mes complet de servei en actiu.  
- Temps de serveis prestats en llocs de treball de l'administració de la Generalitat, les competències del qual en matèria de personal s'exercisquen per la Conselleria de Justícia, Administració Pública, Reformes Democràtiques i Llibertats Públiques, segons el que disposa l'article 9 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, no previstos en l'anterior apartat: 0,13 punts per cada mes complet de servei en actiu.  
- Temps de serveis prestats en altres administracions públiques en llocs de treball de naturalesa funcional, classificats per a la seua provisió per personal del subgrup C2, auxiliars d'autòpsia, amb contingut funcional anàleg al del cos de serveis auxiliars de l'administració de justícia de l'administració de la Generalitat, C2-10-01: 0,05 punts per cada mes complet de servei en actiu.  
El màxim de punts a obtindre per este apartat serà de 28 punts.  
  
3.2. Prova selectiva: 13 punts per haver-hi obtingut la qualificació d'apte.  
3.3. Valencià:  
El coneixement de valencià es puntuarà d'acord amb la distribució següent:  
- Certificat de coneixement oral: 0,75 punts.  
- Certificat de grau elemental: 1 punt.  
- Certificat de grau mitjà: 2 punts.  
- Certificat de grau superior: 4 punts.  
Només es computarà el certificat de major nivell.  
3.4. Idiomes comunitaris:  
Pel coneixement d'idiomes comunitaris, fins a 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponent a títol oficial expedit per la universitat, de llicenciatura en les distintes filologies, o de mestre: especialitat llengües estrangeres, sempre que els dits títols no hagen sigut objecte de valoració per un altre apartat del barem.  
3.5. Altres titulacions oficials:  
Per la possessió de títols acadèmics iguals o superiors, al que siga exigit per a l'exercici dels llocs a cobrir: 1,5 punts per títol addicional expedit oficialment fins a un màxim de 3 punts. Es requerirà en tot cas, la presentació de totes les titulacions al·legades, inclosa la que figura com a requisit per a ingressar en la borsa, i no es presumix la possessió de les titulacions de nivell inferior.  
La superació de les proves d'accés als diferents nivells educatius, únicament s'entendran vàlides com a compliment del requisit d'accés en defecte de no estar en possessió de la titulació exigida, i, en cap cas, seran valorades com a mèrit.  
3.6. Personal discapacitat:  
- Quan el grau de discapacitat siga igual o superior al 33 per cent: 2,5 punts.  
- Quan el grau de discapacitat siga igual o superior al 65 per cent: 5 punts.  
  
Sext. Acreditació dels mèrits després de la publicació de la llista d'aprovats  
Els mèrits que s'acaben de mencionar s'acreditaran:  
1. Experiència professional: certificats oficials expedits per l'òrgan competent de l'administració corresponent.  
Només als efectes d'este barem, els llocs de treball la naturalesa jurídica dels quals s'haja modificat es considerarà que sempre han tingut la mateixa que posseïsquen en el moment de sol·licitud d'integració en la borsa.  
Respecte dels serveis prestats en llocs de treball de l'administració de la Generalitat, gestionats per la Direcció General de Funció Pública, seran comprovats d'ofici.  
2. Prova selectiva: sense perjuí que s'al·legue per les persones sol·licitants, es comprovarà d'ofici la superació de la prova selectiva.  
  
3. Valencià: certificats oficials expedits o homologats per la Junta Qualificadora de Coneixements del Valencià. Únicament es valoraran els certificats provisionals, en tant que la Junta Qualificadora de Coneixements del València no haja expedit els certificats definitius corresponents.  
4. Idiomes comunitaris: títols oficials expedits o homologats per òrgan competents o certificats oficials emesos per les escoles oficials d'idiomes. Les paperetes no serviran com a acreditació.  
  
5. Altres titulacions: fotocòpia compulsada del títol acadèmic oficial expedit per òrgan competent.  
En aquells supòsits en què l'expedició del títol estiga en tràmit, la titulació es podrà acreditar per mitjà de la presentació del certificat acadèmic de finalització d'estudis expedit per la Universitat, junt amb el rebut d'abonament de les taxes corresponents.  
Respecte de les titulacions acadèmiques no universitàries, si no es presenta el títol oficial, podrà acreditar-se esta per mitjà de certificat de l'autoritat educativa competent, en la qual haurà de constar necessàriament el número de registre, el número de sèrie i la data d'expedició, i, si és el cas, indicació del llibre i foli.  
En el supòsit d'estar en tràmit l'expedició del títol, podrà presentar-se certificat acadèmic de finalització d'estudis expedit per l'òrgan competent junt amb el rebut de l'abonament de les taxes corresponents.  
  
6. Personal discapacitat:  
- Certificat justificatiu del grau de discapacitat igual o superior al 33 per cent expedit per l'òrgan competent.  
- Certificat de capacitats als efectes de demanda d'ocupació, o si és el cas, l'acreditació d'haver-lo sol·licitat i certificat de compatibilitat del lloc.  
Tota la documentació haurà d'anar degudament confrontada. En cas contrari, es tindrà per no presentada.  
  
Sèptim. Sol·licituds de participació  
1. Els aspirants hauran de presentar la sol·licitud d'inscripció i el full d'autobaremació que està disponible en l'enllaç de la pàgina web de la Conselleria de Justícia, Administració Pública, Reformes Democràtiques i Llibertats Públiques següent: http://www.justicia.gva.es/web/recursos-humanos/bolsas-empleo-temporal. La dita sol·licitud i baremació haurà d'omplir-se en el web i ser presentada, en el termini de 10 dies hàbils, comptadors des de l'endemà de la publicació de la present resolució en el Diari Oficial de la Comunitat Valenciana, en qualsevol de les oficines públiques previstes en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.  
Les persones aspirants queden vinculades a les dades que hagen fet constar en les seues sol·licituds.  
2. Acabat el termini de presentació de sol·licituds, la llista provisional d'admesos es farà pública en la pagina web de la Direcció General de Funció Públicahttp://www.justicia.gva.es/web/recursos-humanos/bolsas-empleo-temporal i en els taulers d'anuncis de la seu central i de les direccions territoriales que contindrà la relació provisional de persones admeses i excloses a la realització de les proves.  
3. Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils comptadors a partir de l'endemà de la publicació de la relació provisional de persones admeses i excloses, d'acord amb el que establix l'article 71 de la Llei de Règim Jurídic de les Administracions Públiques i del Procediment Administratiu Comú.  
4. En tot cas, a fi d'evitar errors i, en el supòsit de produir-se, possibilitar l'esmena dins del termini i en la forma corresponent, les persones aspirants comprovaran no sols que no figuren en la relació provisional de persones excloses sinó, a més, que les seues dades personals consten correctament en les pertinents relacions de persones admeses.  
5. Transcorregut el termini anterior, vistes les al·legacions i esmenats els defectes, si és procedent, es dictarà una resolució que elevarà a definitiva la llista de persones admeses i excloses a la realització de les proves que es publicarà en el Diari Oficial de la Comunitat Valenciana.  
6. En la resolució per mitjà de la qual es faça pública la llista definitiva de persones admeses a la realització de les proves s'establirà, amb 15 dies d'antelació, almenys, la data, el lloc de celebració i l'hora de començament de les proves, així com l'orde de crida de les persones admeses, i s'iniciarà l'orde en la lletra W, segons el resultat del sorteig celebrat el dia 5 de desembre de 2014 (DOCV 7425, 17 de desembre).  
  
7. Al finalitzar la prova selectiva es publicarà, en les seus de la Conselleria de Justícia, Administració Pública, Reformes Democràtiques i Llibertats Públiques d'Alacant, Castelló i València, i en la pàgina web de la Direcció General de Funció Pública, la relació d'aspirants que han superat la prova amb expressió del seu nom, cognoms, DNI i la puntuació obtinguda.  
Els aspirants disposaran d'un termini de 10 dies per a formular les reclamacions que estimen oportunes en relació amb la puntuació atorgada en la prova selectiva.  
  
Octau. Procediment de constitució de la borsa  
1. Els aspirants aprovats presentaran en un termini màxim de 10 dies la documentació acreditativa dels mèrits al·legats.  
2. Una vegada baremats els mèrits per la Comissió de Seguiment de les Borses de Treball Temporal prevista en l'article 12 de l'Orde de 17 de gener de 2006, de la Conselleria de Justícia, Interior i Administracions Públiques, es farà pública en la pàgina web de la Direcció General de Funció Pública i en els taulers d'anuncis de la seu central i de les direccions territorials de la Conselleria de Justícia, Administració Pública, Reformes Democràtiques i Llibertats Públiques http://www.gva.es/va/inicio/atencion\_ciudadano/buscadores/personal.  
3. Les persones interessades disposaran d'un termini de 10 dies hàbils a comptar des de l'endemà de la publicació de la llista provisional, per a formular les al·legacions que estimen oportunes en relació amb la puntuació atorgada. La Comissió de Seguiment estudiarà les al·legacions presentades i, en el termini màxim d'un mes, formularà proposta de llista definitiva a la Direcció General de Funció Pública, que dictarà una resolució i ordenarà la seua publicació en els llocs indicats anteriorment.  
4. Una vegada finalitzat el termini establit en l'apartat 1, el personal funcionarial que cesse en llocs que hagen sigut proveïts des de la Direcció General de Funció Pública, de la mateixa naturalesa jurídica, grup, i especialitat de la borsa convocada, disposarà igualment d'un termini de 10 dies hàbils, comptadors a partir de la notificació del cessament, o del cessament si este fora posterior, per a presentar davant de la Comissió de Seguiment de les Borses de Treball Temporal, la sol·licitud d'inscripció en la borsa i el full d'autobaremació junt amb la documentació acreditativa de la possessió del requisit de titulació i dels mèrits al·legats, en els mateixos llocs a què s'ha al·ludit en el primer apartat.  
  
5. Els mèrits que no consten inscrits i que no s'acrediten del mode establit en el resolc sext, no es valoraran; les titulacions acadèmiques, acreditacions administratives i els mèrits al·legats hauran d'haver sigut obtinguts amb anterioritat a la data de finalització del termini de presentació de sol·licituds d'inscripció en la borsa.  
  
Nové. Àmbit territorial  
1. L'àmbit territorial d'esta borsa de treball és de caràcter provincial i la provisió de llocs, amb caràcter interí, s'efectuarà segons el que preveu l'article 3 i concordants de l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses de treball temporal per a proveir provisionalment llocs de treball en l'administració del Govern Valencià.  
2. Sense perjuí d'allò que s'ha indicat en el paràgraf anterior, els que estigueren interessats a poder obtindre destinació en província o províncies diferents de les del seu domicili hauran de fer-ho constar en la sol·licitud d'inscripció, i s'haurà de respectar l'orde de prelació segons la puntuació, amb independència de quin siga el domicili de l'aspirant.  
  
Desé. Normes de funcionament  
La present borsa s'ajustarà en el seu funcionament al que disposa l'article 14 de l'Orde de 17 de gener de 2006, de la Conselleria de Justícia, Interior i Administracions Públiques, així com als criteris de la Comissió de Seguiment de Borses.  
El personal que estiga inclòs en esta borsa, serà cridat sempre que no hi haja personal disponible en la borsa de treball temporal derivada d'Oferta d'Ocupació Pública del cos de serveis auxiliars de l'administració de justícia de l'administració de la Generalitat, auxiliars d'autòpsia, escala C2-10-01.  
  
Onzé. Borsa anterior  
De conformitat amb el que establix la disposició transitòria segona de l'orde esmentada en l'apartat anterior, a partir de la constitució definitiva de la present borsa, quedarà sense efecte la d'esta especialitat que estiguera en vigor.  
  
Dotzé. Recursos  
Esta resolució posa fi a la via administrativa i contra esta es pot interposar recurs de reposició, amb caràcter potestatiu, davant del mateix òrgan que l'ha dictada, en el termini d'un mes a partir de l'endemà de la publicació, de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Si no es recorre en reposició i d'acord amb el que disposen els articles 8, 14 i 46 de la Llei 29/1998, reguladora de la jurisdicció contenciosa administrativa, els interessats poden interposar recurs contenciós administratiu davant del Jutjat del Contenciós Administratiu de València, en el termini de dos mesos comptadors des de l'endemà de la publicació d'esta resolució.  
Les citacions en els recursos contenciosos administratius que se substancien contra esta resolució es faran per mitjà de la inserció del corresponent edicte en el Diari Oficial de la Comunitat Valenciana.  
  
  
València, 17 de febrer de 2016.- La directora general de Funció Pública: Eva María Coscollá Grau.